**ΑΔΑ: Ω5ΝΩΟΡΡ3-9ΡΩ**

 **Αρ.Πρωτ.: 2179/05.04.2022**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΘΕΜΑ: «Πρόσκληση συλλογής προσφορών για την προμήθεια πέντε (5) οξύμετρων δακτύλου πολλαπλών χρήσεων για μόνιτορ, δύο (2) παλμικών οξύμετρων με βάση επαναφόρτισης και δέκα (10) φορητών οξύμετρων δακτύλου»**

**ΣΧΕΤ: α. Ν.4412/16 και τις λοιπές διατάξεις κείμενης νομοθεσίας**

 **β. Την με Αρ. Πρωτ. 2169/05.04.22 εισήγηση του τμήματος Βιοϊατρικής Τεχνολογίας του Γ.Ν. Θήρας .**

Προϋπολογισθείσα δαπάνη: **Χιλίων οκτακοσίων ευρώ (1.800 €) συμπεριλαμβανομένου του νόμιμου Φ.Π.Α**

|  |  |
| --- | --- |
| Κριτήριο αξιολόγησης | Ημερομηνία δημοσίευσης στο ΔΙΑΥΓΕΙΑ |
| **Χαμηλότερη Τιμή** | 5 Απριλίου 2022 |

**ΧΡΟΝΟΣ ΔΙΕΝΕΡΓΕΙΑΣ**

|  |  |  |  |
| --- | --- | --- | --- |
| **ΤΡΟΠΟΣ ΥΠΟΒΟΛΗΣ****ΠΡΟΣΦΟΡΩΝ** | **ΤΕΛΙΚΗ ΗΜΕΡΟΜΗΝΙΑ****ΥΠΟΒΟΛΗΣ ΠΡΟΣΦΟΡΩΝ** | **ΗΜΕΡΑ** | **ΩΡΑ** |
| Ανοιχτές προσφορές στο mail: supplies@santorini-hospital.gr και στο fax: 2286035459 | 12 Απριλίου 2022 | Τρίτη | 13:00 μ.μ. |

**ΠΕΡΙΓΡΑΦΗ ΠΡΟΜΗΘΕΙΑΣ**

Αντικείμενο της πρόσκλησης είναι η συλλογή προσφορών για την προμήθεια των παρακάτω ειδών

1. ΟΞΥΜΕΤΡΑ ΔΑΚΤΥΛΟΥ ΠΟΛΛΑΠΛΩΝ ΧΡΗΣΕΩΝ ΓΙΑ ΜΟΝΙΤΟΡ (ΤΜΧ.5), με εκτιμώμενο κόστος 450,00 €, συμπεριλαμβανομένου του Φ.Π.Α. 24%
2. ΠΑΛΜΙΚΟ ΟΞΥΜΕΤΡΑ ΜΕ ΒΑΣΗ ΕΠΑΝΑΦΟΡΤΙΣΗΣ (ΤΜΧ.2), με εκτιμώμενο κόστος 1.000,00 €, συμπεριλαμβανομένου του Φ.Π.Α. 24%
3. ΦΟΡΗΤΑ ΟΞΥΜΕΤΡΑ ΔΑΚΤΥΛΟΥ (ΤΜΧ.10), με εκτιμώμενο κόστος 350,00 €, συμπεριλαμβανομένου του Φ.Π.Α. 24%

**ΤΕΧΝΙΚΗ ΠΕΡΙΓΡΑΦΗ**

Για το είδος: ΟΞΥΜΕΤΡΑ ΔΑΚΤΥΛΟΥ ΠΟΛΛΑΠΛΩΝ ΧΡΗΣΕΩΝ ΓΙΑ ΜΟΝΙΤΟΡ (ΤΜΧ.5)

* Να φέρει καλώδιο συμβατό με τα τροχήλατα μόνιτορ Mindray VS800, Edan M9 και Perlong medical equipment DJ-7880, που διαθέτει το Νοσοκομείο.
* Να διαθέτει μήκος τουλάχιστον 3 μέτρα.
* Να συνδέεται απευθείας με το μόνιτορ χωρίς να απαιτείται προσαρμογέας, άλλως να περιλαμβάνεται.

Για το είδος: ΠΑΛΜΙΚΟ ΟΞΥΜΕΤΡΟ ΜΕ ΒΑΣΗ ΕΠΑΝΑΦΟΡΤΙΣΗΣ (ΤΜΧ.2)

Επιτραπέζιο παλμικό οξύμετρο, κατάλληλο για την μη επεμβατική παρακολούθηση του λειτουργικού κορεσμού σε οξυγόνο της αρτηριακής αιμοσφαιρίνης (SpO2) και της συχνότητας των παλμών.

* Να είναι τελευταίας τεχνολογίας. Να αναφερθεί η ημερομηνία κατασκευής του συστήματος και η χρονολογία πρώτης κυκλοφορίας.
* Να αναφερθεί το μέγεθος της οθόνης.
* Να διαθέτει ψηφιακή ένδειξη (%) κορεσμού οξυγόνου, με εύρος τουλάχιστον 1%-100%, και ακρίβεια έως ±3%.
* Να διαθέτει ψηφιακή ένδειξη σφυγμού, με εύρος τουλάχιστον 25-250 bpm, και ακρίβεια έως ±3%.
* Να αναφερθεί η αυτονομία της μπαταρίας.
* Να διαθέτει οπτικοακουστική ένδειξη (alarm) για: Αποσύνδεση αισθητήρα, Παρεμβολές, Χαμηλή στάθμη μπαταρίας.
* Να απεικονίζει τουλάχιστον: Κορεσμό οξυγόνου (SpO2), παλμικό ρυθμό (PR), κατάσταση μπαταρίας.
* Να υπάρχει δυνατότητα μεταφοράς δεδομένων σε Η/Υ.
* Να προσφέρεται εγγύηση καλής λειτουργίας για 2 τουλάχιστον έτη.
* Ο κατασκευαστικός οίκος να είναι πιστοποιημένος με ISO 9001:08 και ISO 13485:03, το προσφερόμενο είδος να φέρει πιστοποιητικό CE. Να είναι πλήρως συμμορφωμένο με την οδηγία RoHs.
* Να συμπεριλαμβάνει: Αισθητήρα (μανταλάκι) πολλαπλών χρήσεων με καλώδιο σύνδεσης, Καλώδιο τροφοδοσίας ρεύματος, Επαναφορτιζόμενη μπαταρία, Βάση-Φορτιστή επαναφορτιζόμενης μπαταρίας.

Για το είδος: ΦΟΡΗΤΑ ΟΞΥΜΕΤΡΑ ΔΑΚΤΥΛΟΥ (ΤΜΧ.10)

* Το φορητό οξύμετρο να είναι ανθεκτικής κατασκευής, σύγχρονης τεχνολογίας Led με αισθητήρα δακτύλου χωρίς καλώδιο.
* Το βάρος του να μην ξεπερνάει τα 80 gr.
* Η αντικατάσταση των μπαταριών να γίνεται εύκολα, από μη εξειδικευμένο προσωπικό.
* Να διαθέτει ένδειξη χαμηλής μπαταρίας.
* Να κλείνει αυτόματα όταν δεν χρησιμοποιείται, για εξοικονόμηση μπαταρίας.
* Να διαθέτει ψηφιακή ένδειξη (%) κορεσμού οξυγόνου, με εύρος τουλάχιστον 35%-100%, και ακρίβεια έως ±3%.
* Να διαθέτει ψηφιακή ένδειξη σφυγμού, με εύρος τουλάχιστον 25-250 bpm, και ακρίβεια έως ±3%. Ένδειξη σε μπάρα ή σε κυματομορφή.
* Να συνοδεύεται από κορδόνι συγκράτησης ή/και θήκη για εύκολη μεταφορά.
* Να προσφέρεται εγγύηση τουλάχιστον 2 ετών.
* Να διαθέτει πιστοποιητικό CE mark, σύμφωνα με την οδηγία 93/42/EEC.

Σημειώνεται ότι οι υποψήφιοι μπορούν να προσφέρουν είτε για το σύνολο των ζητούμενων ειδών (α/α) είτε για μέρος αυτών, με την προϋπόθεση ότι η προσφορά θα αφορά στο σύνολο των ζητούμενων τεμαχίων ανά είδος (α/α).

**ΕΙΔΙΚΟΙ ΟΡΟΙ**

Να κατατεθεί πλήρες φύλλο συμμόρφωσης με τις τεχνικές προδιαγραφές. Οι τεχνικές προδιαγραφές να τεκμηριώνονται από τα επισυναπτόμενα τεχνικά φυλλάδια (prospectus) του μητρικού κατασκευαστικού οίκου. Πρέπει να είναι αυτά που χρησιμοποιεί ο οίκος κατασκευής του προϊόντος, στο πλαίσιο της πολιτικής προώθησης των πωλήσεων του στις αγορές (ιδιωτικές και του Δημοσίου) του ενδιαφέροντος του. Σε περίπτωση που τεχνικά στοιχεία της προσφοράς δεν αναγράφονται στα Prospectus, μπορούν να τεκμηριώνονται από τα τεχνικά εγχειρίδια (user / service manuals) του μητρικού κατασκευαστικού οίκου ή να κατατίθεται επιβεβαιωτική επιστολή από εκπρόσωπο του οίκου κατασκευής του προϊόντος, στην οποία να αναγράφονται και όλα τα σχετικά στοιχεία του εκπροσώπου (τίτλος, διεύθυνση, τηλέφωνο, φαξ, e-mail) ώστε να παρέχεται δυνατότητα επικοινωνίας με τον υπογράφοντα για επαλήθευση.

**ΓΕΝΙΚΟΙ ΟΡΟΙ :**

* Ισχύς Προσφορών: 60 ημέρες κατ’ ελάχιστο.
* Αποστολή προσφορών: Ανοιχτές προσφορές στο e-mail: supplies@santorini-hospital.gr ή στο fax: 2286035459 έως τις 12.03.22 ημέρα Τρίτη και ώρα 13:00.
* Τρόπος Πληρωμής: Με δέσμευση του ποσού από τον ΚΑΕ 14.09.98.80 (Προμήθεια Μηχανημάτων & Λοιπού Εξοπλισμού) του εγκεκριμένου για το 2022 προϋπολογισμού του Γ.Ν. Θήρας και εντός 60 ημερών από την έκδοση τιμολογίου και την οριστική παραλαβή των ειδών.
* Στην υποβληθείσα προσφορά θα πρέπει να υπάρχει ρητή αναφορά ότι συμμορφώνεται πλήρως με τις τεχνικές προδιαγραφές της παρούσας πρόσκλησης.
* Η προσφορά θα πρέπει να φέρει σφραγίδα και υπογραφή .

Για ποσά πάνω από 1.500€ είναι απαραίτητη η προσκόμιση φορολογικής ενημερότητας και για ποσά πάνω από 3.000€ είναι απαραίτητη η προσκόμιση φορολογικής και ασφαλιστικής ενημερότητας.

**Ο ΕΝΤΕΤΑΛΜΕΝΟΣ ΣΥΜΒΟΥΛΟΣ ΓΙΑ ΤΟ Γ.Ν. ΘΗΡΑΣ**

**ΔΙΑΜΑΝΤΟΠΟΥΛΟΣ ΝΙΚΟΛΑΟΣ**